เข้าใจความรู้สึกของตัวคุณเอง อยู่ให้ห่างเข้าไว้ ก้าวต่อไป
การจบความสัมพันธ์ ไม่ว่ามันจะเป็นความสัมพันธ์ที่สั้นยาวขนาดไหน ก็คือความสูญเสีย และความสูญเสียก็มาพร้อมกับความเศร้า ทุกคนโศกเศร้าต่างกัน แต่ว่าความเศร้าก็มีองค์ประร่วมกันอยู่ 5 ภาวะของความเศร้า ที่คิดขึ้นโดย เอลิซาเบธ คับเลอร์-รอส ในปี 1969 ได้กลายเป็นแนวนางที่มีผลกับคนทั้งโลกที่ต้องพบเจอกับการสูญเสียซึ่งจะต้องเจออาการห้าประเภท ได้แก่ การปฏิเสธ, ความโกรธ, การต่อรอง, ความเศร้า, และการยอมรับ  คุณอาจจะไม่จำเป็นต้องผ่านภาวะทั้งห้านี้ในหนทางไปสู่การรักษาแผลใจของคุณ หรือถ้าหากคุณเจอทั้งห้าภาวะ คุณอาจจะไม่ผ่านมันไปตามลำดับ อย่างไรก็ตาม ก็เป็นการดีที่จะรู้ว่าสิ่งที่คุณคาดหวังหรือเข้าใจเกี่ยวกับความรู้สึกของคุณเป็นเรื่องปกติ ขึ้นอยู่กับสถานการณ์ของการเลิกรากัน คุณอาจจะรู้สึกถึงความเศร้า ความเหงา ความเสียดาย ความกังวล ความรู้สึกผิด ความไม่ปลอดภัย หรืออารมณ์ทางลบหลายๆ อย่าง คุณอาจจะต้องพบกับผลกระทบทางร่างกายจากความเศร้า อาการปวดหัว คลื่นไส้ นอนไม่หลับ ไม่อยากอาหาร น้ำหนักขึ้น เจ็บปวดตามร่างกายและความเหนื่อยล้าที่ไม่ใช่อาการทั่วไปของคนที่เพิ่งผ่านการเลิกรามา การเก็บกักอารมณ์เอาไว้จะทำให้เจ็บปวดนานขึ้น นี่คือเวลาที่คุณจะยื่นมือไปขอความช่วยเหลือเพื่อนหรือครอบครัวที่เป็นผู้ฟังที่ดี หรือหากว่าคุณไม่ใช่คนที่พูดเก่ง คุณอาจจะเขียนในบันทึกหรือในเว็บบล็อค  คุยกับคนที่คุณเชื่อใจ หันไปหาคุณแม่ คุณยาย ป้า ญาติ หรือแม้แต่เพื่อนสนิท แบ่งปันความรู้สึกและรู้ว่ามีคนเข้าใจสิ่งที่คุณต้องเจอมาซึ่งจะช่วยลดภาระความเศร้าของคุณ สร้างการสนทนากับแฟนเก่าในจินตนาการ มีการศึกษาหนึ่งเชื่อว่าผู้คนที่มีการพูดคุยในจินตนาการกับแฟนเก่าและได้บอกลากันจะทำให้มีความผ่อนคลายจากความเศร้ามากกว่าคนที่ไม่ได้ทำเช่นนี้  เขียนจดหมายถึงแฟนเก่าแต่ไม่ต้องส่ง แทนที่จะพ่นเรื่องที่คุณน่าจะได้พูดก่อนหน้านี้ออกไปตอนที่บังเอิญเจอแฟนเก่า แต่ให้รวบรวมความคิดและความรู้สึกนั้นเขียนลงกระดาษ ไม่ต้องสนใจเรื่องของความเข้ากันของเนื้อหา ไวยากรณ์ หรือการสะกดไม่นับเป็นเรื่องใหญ่ เขียนความคิดเรื่องความโกรธ ความเศร้า ความขุ่นเคือง หรืออารมณ์ใดๆ ก็ตามที่ไม่ได้อยู่ในระบบของคุณลงไปบนกระดาษ มีผลออกมาว่าการใช้ภาษาที่ไม่ได้จะเป็นประโยชน์ในการลดความเจ็บปวดได้ดี เรื่องนี้ตีพิมพ์ใน NeuroReport ซึ่งบอกว่าการพูดคำหยาบเกี่ยวพันกับการลดความเจ็บปวด ไม่ว่าจะด้วยรูปแบบอะไร การปฏิบัติทางจิตวิญญาณจะช่วยให้คุณเจอความสงบจากความอลหม่านที่เกิดขึ้นจากการเลิกราได้  วารสาร British Medical รายงานการศึกษาเรื่องความเศร้า โดยนักวิจัยพบว่าผู้คนที่มีความเชื่อทางจิตวิญญาณเหมือนจะจัดการกับความเศร้าได้รวดเร็วและหมดจดกว่าคนที่ไม่เชื่ออะไรเลย  ลองนั่งสมาธิ ทุกๆ ศาสนาใหญ่ๆ บนโลกนี้ต่างก็มีวิธีปฏิบัติในเชิงครุ่นคิดและเชิงสมาธิเป็นส่วนประกอบอยู่แล้ว ดังนั้นให้เลือกวิธีที่จะเหมาะกับคุณที่สุด รวมถึง โยคะ ไทเก๊ก การสวดมนต์ ชีกง และการฝึกสมาธิอื่นๆ ด้วย ผู้หญิงที่ไม่สามารถตัดใจได้ภายใน 16 สัปดาห์หลังจากการเลิกราจะเริ่มลดกิจกรรมทางสมองส่วนที่เกี่ยวข้องกับอารมณ์ แรงผลักดัน และความสนใจ ในอีกทางหนึ่ง สมองของพวกเขาจะเปลี่ยนรูปทางกายภาพไป ซึ่งอธิบายถึงการจดจ่อไม่ได้และไปต่อไม่ได้ อย่าปล่อยให้มันเป็นแบบนี้โดยระยะยาวโดยที่ไม่ได้รับการรักษา การเลิกกันแบบไม่ชัดเจนมักจะทำให้สับสน คุณต้องแน่ใจกับตัวเองว่าไม่อยากจะเจอเขาอีกแล้ว ถ้าคุณคือคนบอกเลิก ก็ทำตัวให้ชัดเจนในทันที  อย่าพูดประโยคครุมเครือ อย่างเช่น “ฉันไม่คิดว่าเราจะไปกันได้ดีเท่าไหร่” หรือ “ฉันไม่คิดว่านี่คือสิ่งที่ฉันต้องการตอนนี้” ทำตัวตรงไปตรงมา ถ้าเกิดจำเป็นต้องทำให้สถานการณ์มันชัดเจนขึ้น อย่าทำผิดด้วยการพูดว่า “มันจบแค่นี้" คุณกับแฟนเก่าอาจจะมีเพื่อนคนเดียวกัน มีผลประโยชน์ร่วมกัน หรืออยู่ในที่ทำงาน, โรงเรียนเดียวกัน อะไรก็ตามที่จะทำให้คุณบังเอิญไปเจอกัน จัดการตารางงานเสียใหม่ถ้าจำเป็น ลงรายชื่อเพื่อนเอาไว้และทำอะไรสักอย่างในเครือข่างสังคมออนไลน์เพื่อจะได้แน่ใจว่าจะไม่เจอเขาอย่างไม่ได้คาดหมาย  ทำให้ข้อมูลในเฟสบุ๊คทันสมัย เปลี่ยนสถานะความสัมพันธ์และ “เลิกเป็นเพื่อน” กับแฟนเก่าของคุณ ไล่ลบภาพของคุณทั้งสองคนที่เคยโพสต์เอาไว้และเอาแท็กออกจากรูปที่เพื่อนเป็นคนแท็กมา  ถ้าเกิดว่าเพื่อนหลายๆ คนของคุณอยู่ข้างคุณในการเลิกกันครั้งนี้ ขอให้พวกนั้น “เลิกเป็นเพื่อน” กับแฟนเก่าคุณด้วยเหมือนกัน ถ้าเพื่อนของคุณยังยืนยันที่จะเป็นเพื่อนกับแฟนเก่าของคุณต่อไปก็ให้หลีกเลี่ยงที่จะเข้าไปดูโปรไฟล์ของพวกเขาเพื่อที่คุณจะได้ไม่ต้องไปบังเอิญเจอรูปหรือโพสต์จากแฟนเก่า   เปลี่ยนกิจวัตรเสียใหม่ คุณควรจะไปทำงานหรือไปโรงเรียนปกติ แม้ว่าแฟนเก่าของคุณจะอยู่ในที่เหล่านั้นด้วยก็ตาม และคุณควรจะออกไปเที่ยวในที่ประจำของคุณโดยไม่ต้องกลัวว่าคุณจะไปบังเอิญเจอคนที่คุณก็รู้ว่าใครเข้า ดังนั้นคุณก็ควรจะสร้างสรรค์กับตารางเวลาของคุณหน่อย  รอจนกว่าจะถึงเวลาเข้าเรียนแล้วค่อยไปและเข้าห้องเรียนในทันที ด้วยวิธีนี้คุณจะไม่ต้องคุยกับแฟนเก่า ในที่ทำงาน ชงกาแฟและขนมวางไว้บนโต๊ะทำงานเพื่อที่คุณจะได้ไม่ต้องบังเอิญไปเจอคนฉากเก่าๆ ในห้องพัก ถ้าเกิดว่าทางเดินไปห้องน้ำหญิงต้องผ่านโต๊ะเขาก็ให้ลองดูว่าจะหาห้องน้ำที่อื่นหรือชั้นอื่นใช้ได้หรือไม่ ถ้ากลัวว่าจะเจอกันที่จุดถ่ายเอกสารก็ให้เก็บไว้ถ่ายที่เดียวตอนเย็นหรือให้เพื่อนร่วมงานใจดีสักคนไปถ่ายให้ ถ้าคุณไปร้านซักผ้า บาร์ หอสมุด หรือที่อื่นๆ ในช่วงวันเดียวกับแฟนเก่าของคุณก็ให้เลือกที่จะไปวันอื่นแทน หรือแวะไปเร็วกว่าหรือช้ากว่าเวลาที่ไปปกติเพื่อจะได้ไม่ต้องเจอเขา มันไม่มีผลเลยว่าคุณจะประสบความสำเร็จในการหลีกเลี่ยงไม่เจอแฟนเก่าได้ดีแค่ไหนถ้าคุณยังเอาแต่คิดถึงเวลาเก่าๆ ที่ทะเลาะกันหรือช่วงเวลาดีๆ ลองทำให้สมองคุณไม่ว่างดด้วยการหากิจกรรมอะไรมาทำเพื่อที่จะได้ไม่ต้องหมกมุ่นเรื่องเดิมๆ   หางานอดิเรกใหม่ อยากเรียนระบำหน้าท้องมานานแล้วหรือเปล่า? หรือกำลังสนใจเรื่องถ่ายภาพ? ตอนนี้เป็นเวลาที่คุณจะหากิจกรรมใหม่มาหมกมุ่นเพื่อที่จะทำให้จิตใจของคุณไม่ว่างและทำให้คุณได้สำรวจความสนใจและพัฒนาทักษะใหม่ๆ เป็นอาสาสมัคร สำรวจหางานสำหรับอาสาสมัคร หรือเข้าไปในเว็บไซต์เช่น thaivolunteer.org หรือ volunteerspirit.org หรืออาจจะติดต่อที่พักสำหรับคนไร้บ้านในพื้นที่, องค์กรสงเคราะห์สัตว์, โรงเรียนหรือวัด อาสาสมัครไม่เพียงแค่เป็นการช่วยเหลือคนอื่นเท่านั้น แต่ยังทำให้คุณได้พักจากการเป็นตัวเองและใช้งานสมองส่วนอยาก นอกจากนั้นแล้ว งานวิจัยยังชี้ว่าลักษณะของคนที่เห็นแก่ผู้อื่นจะดึงดูดคู่ครองที่โรแมนติกเข้ามาได้    โยนของขวัญจากแฟนเก่าที่ไม่อยากได้แล้วทิ้งไป ทิ้งรูป จดหมายและของขวัญที่เขาเคยให้คุณทิ้งไป หากว่าคุณไม่แน่ใจว่าพร้อมจะปล่อยมันไปก็ให้เก็บใส่กล่องไว้และเก็บให้พ้นสายตา  ถ้ามีอีเมลที่แฟนเก่าส่งมา ให้ลบทิ้ง ถ้าคิดว่ายังมีการโต้ตอบที่อยากจะเก็บไว้ก็ให้สร้างแฟ้มขึ้นแล้วเก็บอีเมลไว้ข้างในเอาไว้ดูทีหลัง ถ้าคุณมีเครื่องประดับที่อาจจะราคาแพงซึ่งแฟนเก่าซื้อมาให้ ให้ถามเขาว่าเขาต้องการคืนไหม ถ้าไม่ก็จัดการตามที่คุณเห็นสมควร เพื่อนๆ  ของคุณจะอยู่ข้างๆ ไม่ว่าคุณจะอยู่ในสถานะความสัมพันธ์หรือไม่ และมันก็จะดีถ้าได้กลับไปติดต่อและชื่นชมกันอีก นัดกันทานอาหารกลางวัน ไปเที่ยวบาร์ หรือไปเดินห้างด้วยกัน อะไรก็ได้ที่คุณชอบ ฟังเพลงที่ทำให้สมองคุณหลั่งสารโดปามีน เคมีแห่งความรู้สึกดี หาเพลงที่บันดาลใจ ทำให้คุณยิ้ม หรืออยากเต้นมารวมกันเป็นรายการเพลง  เลือกเพลงที่มีเนื้อหาเพิ่มพลัง นิตยสาร Cosmopolitan ได้จัดรายชื่อเพลงที่จะทำให้คุณรู้สึกดีหลังจากการเลิกรา เช่น "Since U Been Gone," Kelly Clarkson "Forget You," Cee Lo Green "Single Ladies," Beyonce "So What," Pink "Stronger," Brittany Spears   ร้องเพลงให้ดังไปเลย เพื่อพลังในด้านบวก ให้ร้องเพลงไปพร้อมกับเพลงที่ฟัง ถ้าแฟนเก่าของคุณเคยพูดว่าคุณร้องเพลงไม่ได้ ให้ร้องดังขึ้นอีก และไม่ร้องเพลงที่จะทำให้คุณนึกถึงความรัก ประโยชน์ของการเลี้ยงสัตว์มีระบุไว้อย่างดี ถ้ามีเจ้าเพื่อนขนฟูจะช่วยเพิ่มความรู้สึกของความเป็นอยู่ที่ดี และลดความเปล่าเปลี่ยว, ลดความเจ็บปวด, พัฒนาสมรรถภาพร่างกาย และความมั่นใจ นอกจากนั้นยังช่วยต่อสู้กับความซึมเศร้าด้วย  พาสุนัขไปเดินเล่นเป็นวิธีที่ดีที่จะออกกำลังกายหรือพบเจอผู้คนใหม่ๆ สร้างความสัมพันธ์ฉันเพื่อนกับเจ้าของสุนัขคนอื่นๆ ชื่งทำให้แวดวงสังคมของคุณขยายขึ้นและทำให้ระบบอุปถัมภ์ที่คุณมีแข็งแรงขึ้น สัตว์เลี้ยงให้ความรักที่ไม่มีข้อแม้แก่คุณ คุณจะไม่เครียดมากกับการที่จะหาผู้ชายสักคนที่จะมอบความรักแท้ของคุณถ้าคุณได้รับความรักจากเจ้าเพื่อนรักสี่ขานี้แล้ว ถ้าคุณเกียจคร้านที่จะไปออกกำลังกายในยิม หรือรั้งรอไม่ไปวิ่งมาราธอนสักที นี่คือเวลาที่คุณจะกลับไปหามันแล้วล่ะ เช่นเดียวกันกับการฟังเพลง การออกกำลังกายจะทำให้สมองหลั่งสารที่เกี่ยวกับความสุขสม คุณจะไม่แค่ดูดีขึ้น แต่จะรู้สึกดีขึ้นอีกด้วย  การออกกำลังกายช่วยให้นอนหลับง่ายขึ้น ช่วยให้กำลังของคุณเพิ่มขึ้นและเพิ่มความมั่นใจในส่วนที่จะได้รับผลกระทบจากการเลิกราให้อีกด้วย ถ้าเกิดคุณผ่อนผันและกินอาหารที่จะทำให้อ้วนมากเกินไปหลังจากการเลิกรา น้ำหนักคุณอาจจะขึ้นมาสักกิโลกรัมถึงสองกิโลกรัม การออกกำลังจะช่วยลดน้ำหนักที่เพิ่มขึ้นมาได้ คุณไม่จำเป็นต้องแต่งอย่างเต็มรูปแบบ (แม้ว่าจะทำได้ก็ตาม) แต่ดูแลให้มั่นใจจว่าคุณจะดูดีมากที่สุดจะทำให้คุณรู้สึกดีและเป็นที่สนใจต่อเพศตรงข้ามได้มากขึ้น  เปิดดูจากนิตยสารหรือเว็บไซต์เกี่ยวกับแฟชั่นเพื่อหาแรงบันดาลใจสำหรับลุคใหม่ ไม่ใช่แค่คุณหรอกที่โหยหาความเปลี่ยนแปลงหลังจากเพิ่งเลิกกับแฟน คุณจะเห็นว่ามีภาพ “ก่อน” และ “หลัง” ของคนดังที่เปลี่ยนแปลงตัวเองเสียใหม่หลังการเลิกราอยู่มากมาย ลองตัดสินใจเปลี่ยนแปลงอะไรเล็กน้อยเช่นการทำไฮไลท์ผมใหม่หรือเปลี่ยนสีลิปกลอส รูปลักษณ์ใหม่ๆ จะช่วยให้คุณมีแนวทางชีวิตใหม่ที่สดใสยิ่งขึ้น และถ้าหากว่าคุณคือคนที่ถูกบอกเลิก เขาจะได้เห็นว่าเขาเสียอะไรไป คุณในรูปแบบใหม่ที่เขาไม่มีวันได้ครอบครอง คุณอาจจะไม่พร้อมสำหรับการเริ่มต้นคบหากับใครตอนนี้ แต่นั่นไม่ได้หมายความว่าคุณจะต้องหลีกเลี่ยงผู้ชายทุกคนไปเสียหมด ลองไปในที่ที่คุณสามารถลองบริหารเสน่ห์กับเพื่อนต่างเพศได้บ้างก็ได้  หากว่าเจอคนที่รู้สึกถูกใจ ก็ให้สบตาแล้วส่งยิ้มให้ จำไว้ว่าแค่กินกาแฟหรือพูดคุยกันสักพัก ไม่ใช่การผูกมัดถาวร ถ้าหากคุณเจอคนที่ชอบจริงๆ พยายามอย่าเพิ่งเล่าเรื่องการเลิกราของคุณหรือความผิดหรือข้อผิดพลาดทั้งหลายของแฟนเก่าให้เขาฟัง ผู้ชายคนใหม่คงไม่อยากได้ยินคุณพูดถึงคนเก่าๆ เร็วขนาดนั้น และโดยเฉพาะในทางลบด้วย พูดไม่ดีถึงแฟนเก่าจะทำให้เขาแหยง
เข้าใจภาวะความเศร้าของตัวเอง. ปลดปล่อยมันออกมา. พูดคำหยาบได้ถ้าคุณต้องการ. กลับไปติดต่อกับจิตวิญญาณของคุณ. พบผู้เชี่ยวชาญหากคุณไม่สามารถจัดการกับอารมณ์เหล่านี้ได้. อย่าออกไปไหนกับเขา. พยายามอย่าเจอเขาโดยบังเอิญ. สร้างพื้นที่ทางจิต. ใช้เวลากับเพื่อน. สร้างรายการเพลงที่ส่งเสริมให้รู้สึกดีขึ้น. รับเลี้ยงสัตว์. ดูแลรูปร่าง. ให้เวลากับรูปลักษณ์ภายนอก. เปิดใจกับความเป็นไปได้ใหม่ๆ .
https://www.wikihow.com/Get-Over-a-Guy https://www.wikihow.com/Get-Over-a-Guy https://www.wikihow.com/Get-Over-a-Guy
Address your Feelings Distance Yourself Move On